લોકોમાં આ ફફડાટનું કારણ હતું તાજેતરમાં જમ્મુ-કાશ્મીરના ઉડીમાં બનેલી ઘટના જેમાં આતંકવાદી હુમલામાં ૧૮ જવાનો શહીદ થઈ ગયા હતા. આ બાબતમાં કામા લેનના અમુક જાગરૂક નાગરિકોએ ‘મિડ-ડે’ને કહ્યું હતું કે ‘મંગળવારની મૉક ડ્રિલથી અમે સૌ અજાણ હતા. એમાં હમણાં-હમણાં રોજ અવનવા મેસેજો અને સમાચારો વાઇરલ થાય છે. થોડા દિવસ પહેલાં ઉરણમાં આતંકવાદીઓ ઘૂસી ગયા હોવાના સમાચારથી લોકો ફફડેલા છે. એમાં ગમે ત્યારે પાકિસ્તાન સાથે યુદ્ધ થશે એવા મેસેજો મનમાં ભય પેદા કરે છે.’